ananddey/assamese-wiki-corpus huggingface dataset:
ঔৰংগাবাদী মহল

ঔৰংগাবাদী মহল (; ; অৰ্থ "ৰাজ সিংহাসনৰ সমৃদ্ধি"; মৃত্যু.১৬৮৮) মোগল সম্ৰাট ঔৰৎজেৱৰ পত্নী আছিল।

মূল

ঔৰংগাবাদী মহল হয় ঔৰংগাবাদৰ (বৰ্তমান মহাৰাষ্ট্ৰৰ অন্তৰ্গত) নিবাসী আছিল অথবা তেওঁ ঔৰংগাবাদৰ হেৰেমত স্থান পাইছিল।
তেওঁ গ্ৰেগৰীয় বা চাৰকাচীয় মূলৰ ব্যক্তি। সম্ৰাট আকবৰৰ ৰাজত্ব কালৰ পৰা এনে নীতি অনুসৰণ কৰা হৈছিল যে ৰাজকীয় হেৰেমৰ মহিলাসকলৰ নাম ৰাজহুৱাকৈ উল্লেখিত
নহ’ব। তেওঁলোকৰ জন্মস্থান বা যিখন নগৰৰ ৰাজকীয় হেৰেমত তেওঁলোকে প্ৰবেশ কৰে, তাৰ আধাৰত তেওঁলোক পৰিচিত হ’ব।

বিবাহ

১৬৬১ চনৰ ২৮ চেপ্তেম্বৰত তেওঁ মেহেৰ-উন-নিচা বেগমক জন্ম দিয়ে। মেহেৰ-উন-নিচা ঔৰংজেৱৰ আটাইতকৈ সৰু জীয়ৰী আছিল। তেওঁ সম্ৰাট ঔৰংজেৱৰ নৱম সন্তান আৰু ঔৰংগাবাদী মহলৰ একমাত্ৰ সন্তান।

১৬৮০ চনৰ মাৰ্চ মাহত য়ালাংতোষ খান বাহাদুৰক ঔৰংগাবাদী আৰু চাহজাদী জেব-উন-নিচাক দিল্লীৰ পৰা আজমেৰলৈ নিবলৈ পঠিয়াইছিল। দুয়োগৰাকী মহিলা মে মাহত আজমেৰ গৈ পাইছিল আৰু তেওঁলোকক চাহজাদা মহম্মদ আজম শাহ মিৰ্জাই ৰাজকীয় হেৰেমলৈ আদৰণি জনাইছিল। যেতিয়া চাহজাদা চুলতান মহম্মদ আকবৰে পিতৃৰ বিৰুদ্ধে বিদ্ৰোহ ঘোষণা কৰিছিল, ঔৰংগাবাদীক পুনৰ দিল্লীলৈ ওভতাই লৈ যোৱা হৈছিল। তেওঁ গৈ আকবৰৰ পত্নী চালিমা চুলতান বেগম আৰু চাহজাদা চুলেইমান চিকো মিৰ্জাৰ জীয়ৰীক সংগ দিছিল।

১৬৮৬ চনৰ মাৰ্চ মাহত ঔৰংজেৱৰ বিজাপুৰ দূৰ্গ দখলৰ অভিযানৰ পূৰ্বে খান জাহান বাহাদুৰক বুৰহানপুৰলৈ ঔৰংগাবাদীক লৈ আনিবলৈ পঠিয়াইছিল আৰু তেওঁৰ বাবে এটা ‘পান্না স্মাৰক’ তৈয়াৰ কৰা হৈছিল। তেওঁ ১৯৮৬ চনৰ মে মাহত দিল্লীৰ পৰা ঔৰংজেৱৰ চোলাপুৰ শিবিৰ পাইছিল আৰু দেওৰীৰ ওচৰৰ দূৰ্গৰ দুৱাৰত চাহজাদা মহম্মদ কাম বক্স মিৰ্জাই আদৰণি জনাইছিল। তেওঁ ঔৰংজেৱৰ সৈতে বিজাপুৰলৈকে গৈছিল আৰু ১৬৮৬ চনৰ চেপ্তেম্বৰলৈ বিজাপুৰ অভিযান সফল হোৱালৈতে তাত আছিল।

মৃত্যু

১৬৮৮ চনৰ নবেম্বৰ মাহলৈকে ঔৰংগাবাদী বিজাপুৰত বসতি কৰি আছিল। সেই সময়ত সমগ্ৰ চহৰখনত প্লেগ ৰোগ বিয়পি পৰিছিল। প্লেগ ৰোগত অন্য বহু লোকৰ সৈতে ঔৰংগাবাদী মহলৰো মৃত্যু হৈছিল। তেওঁৰ মৃত্যুৰ পিছত "মাচিৰ-ই-আলমগীৰ" গ্ৰন্থৰ ৰচয়িতা চাকি মুস্তাক খানে তেওঁক ‘সম্ৰাটৰ অনুগামী, প্ৰাচীন আৰু সমৰ্পিত হাতধৰা লিগিৰি’ বুলি উল্লেখ কৰি গৈছে।

যেতিয়া ঔৰংজেৱৰ জীয়ৰী জেব-উন-নিচা বেগমে ঔৰংগাবাদীৰ ৰোগৰ কথা শুনিলে, তেওঁ গভীৰ শোকত বুৰ গ’ল, যিগৰাকী নাৰী সদায় সকলোৰে বাবে ভাল আছিল। তেওঁৰ মৃত্যুৱে ঔৰংজেৱৰ আটাইতকৈ সৰু আৰু সকলোতকৈ মৰমৰ উপপত্নী, চাহজাদা কাম বক্সৰ মাতৃ উদয়পুৰী মহলৰ শেষ প্ৰতিদ্বন্দী নাইকীয়া কৰিলে।

তথ্য উৎস

গ্ৰন্থপঞ্জী

শ্ৰেণী:ভাৰতীয় ৰাণী
শ্ৰেণী:মোগল সাম্ৰাজ্য
আৰাণ উৎসৱ

অৰুণাচলৰ আদিসকলে বছৰেকত উদ্‌যাপন কৰা বিভিন্ন উৎসৱৰ ভিতৰত অন্যতম উৎসৱ হৈছে আৰাণ উৎসৱ। এই পূজা সাধাৰণতে মাঘ মাহত বিবাহ উপলক্ষে পতা হয়। আৰাধ্য দেৱতাৰ আশীৰ্বাদ লোৱাৰ লগতে উপৰি পুৰুষৰ আশীৱাদো মগা হয় এই পূজাৰ মাধ্যমেৰে। পূজাৰ আগদিনা সৰগৰ পৰা অহি পূজা কৰা ঘৰৰ চুকত ৰৈ থকা পূৰ্বপুৰুষৰ আত্মাক তেওঁলোকে উৎসৱ উপলক্ষে খাবলৈ লোৱা মদ মাংস ঘৰৰ চুকেদি পেলাই দিয়ে। এই পূজাত ডেকাসকলে হাবিৰ পৰা বিভিন্ন খাদ্য সম্ভাৰ গোটাই সৰু সৰু ছোৱালীক উপহাৰ দি মৰম যাচে। সাধাৰণতে ৰাজহুৱা ভাৱে উদ্‌যাপন কৰা এই উৎসৱ এঘৰীয়াকৈও পালন কৰা হয়। অপায় অমংগলৰ পৰা পৰাত্ৰাণ পোৱাৰ মানসে আদিসকলে মানস কৰা সামগ্ৰী এই পূজাতো আগবঢ়োৱাৰ সুযোগ লয়।

তথ্য সংগ্ৰহ

শ্ৰেণী:অৰুণাচলৰ সংস্কৃতি
আডা লাভলেছ

nail|বৌদ্ধিক, নৈতিক, ধৰ্মীয় সকলোবোৰ মোৰ বাবে স্বাভাৱিকতে এটা মহান আৰু সুসম সামগ্ৰিকতাত একেলগে বান্ধ খাই থকা আৰু আন্তঃসংলগ্ন যেন লাগে।
অগাষ্টা আডা কিং, কাউণ্টেছ অৱ লাভলেছ (জন্ম:১০ ডিচেম্বৰ ১৮১৫ – মৃত্যু: ২৭ নৱেম্বৰ ১৮৫২), অগাষ্টা আডা বাইৰন আৰু বৰ্তমান সাধাৰণতে আডা লাভলেচ নামেৰে পৰিচিত, এগৰাকী ইংৰাজ গণিতজ্ঞ আৰু লেখিকা, কবি লৰ্ড বাইৰনৰ কন্যা। মূলতঃ চাৰ্লছ বেবেজৰ আৰম্ভণিৰ যান্ত্ৰিক সাধাৰণ উদ্দেশ্যৰ কম্পিউটাৰ এনালাইটিকেল ইঞ্জিনৰ কামৰ বাবে তেওঁ পৰিচিত। এই ইঞ্জিনটোৰ ওপৰত তেওঁৰ টোকাসমূহৰ ভিতৰত আছে যিটোক এটা মেচিনৰ দ্বাৰা সম্পন্ন বা এক্সিকিউট কৰিব পৰাকৈ ডিজাইন কৰা প্ৰথম এলগৰিদম বুলি বিশ্বাস কৰা হয়। এই কাৰণেই তেওঁক প্ৰায়ে বিশ্বৰ প্ৰথম কম্পিউটাৰ প্ৰগ্ৰেমাৰ বা "কম্পিউটাৰ প্ৰগ্ৰেমিংৰ মাতৃ" বুলি কোৱা হয়।

উদ্ধৃতি

আমি অতি সঠিকভাৱে ক’ব পাৰো যে জেকাৰ্ড তাঁতশালে ফুল আৰু পাত বোৱাৰ দৰেই ‘এনালাইটিকেল ইঞ্জিনে’ বীজগণিতীয় আৰ্হি বয়।
- চাৰ্লছ বেবেজে উদ্ভাৱন কৰা ‘বিশ্লেষণাত্মক ইঞ্জিন’ৰ ওপৰত টোকা (১৮৪৩)
আমাৰ পৰিয়ালটো কবিতা আৰু গণিতৰ এক বেলেগ স্তৰ।
- ইউজেন কলবিঙৰ ইংলিচেছ ষ্টুডিয়েন, ভলিউম ১৯ (১৮৯৪), লাইপজিগত উদ্ধৃত কৰা অনুসৰি এণ্ড্ৰু ক্ৰছলৈ লিখা এখন পত্ৰত; অথবা। ৰেইছলেণ্ড, "বাইৰনৰ কন্যা", পৃষ্ঠা ১৫৬।
মোৰ এই মগজুটো কেৱল মৰ্ত্যলোকতকৈও কিবা এটা বেছি, যিটো সময়ে প্ৰমাণ কৰিব।
গাণিতিক বিজ্ঞানে যি আছে তাক প্ৰতিনিধিত্ব কৰে। ই বস্তুৰ মাজৰ অদৃশ্য সম্পৰ্কৰ ভাষা। কিন্তু এই ভাষাটো ব্যৱহাৰ আৰু প্ৰয়োগ কৰিবলৈ হ’লে আমি সেই অদৃশ্য আৰু অচেতনতাক সম্পূৰ্ণৰূপে বুজিব, অনুভৱ কৰিব আৰু আভ্যন্তৰীণ কৰি ল’ব পাৰিব লাগিব।
ক্ৰিয়াৰ বিজ্ঞান যিটো বিশেষভাৱে গণিতৰ পৰাই উদ্ভৱ হৈছে, এইটো নিজেই এক সুকীয়া বিজ্ঞান আৰু ইয়াৰ নিজস্ব বিমূৰ্ত সত্য আৰু মূল্যবোধ আছে।
মোৰ বিশ্বাস মোৰ হাতত এনে এক অনন্য গুণ আছে যিয়ে মোক প্ৰকৃতিৰ লুকাই থকা সত্যৰ ব্যতিক্ৰমী আৱিষ্কাৰক কৰি তুলিছে।

উৎস

শ্ৰেণী:মৃত ব্যক্তি
শ্ৰেণী:গণিতজ্ঞ
শ্ৰেণী:লেখক
শ্ৰেণী:নাৰী
২১ মে'

আজিৰ দিনত ঘটা কেইটামান উল্লেখযোগ্য ঘটনা-

ঘটনা

১৫০২ - জোৱাঅ' ডা নোভাই চেইণ্ট হেলেনা দ্বীপ আৱিষ্কাৰ কৰে।

জন্ম

১৪৭১ - এলব্ৰেখট ড্যুৰাৰ, জাৰ্মান চিত্ৰশিল্পী তথা গণিতজ্ঞ।
১৮৯৫ - অমিয় কুমাৰ দাস, ভাৰতীয় সমাজ সংস্কাৰক, গান্ধীবাদী নেতা, শিক্ষাবিদ, লেখক আৰু অসম চৰকাৰৰ প্ৰাক্তন মন্ত্ৰী। (মৃত্যু: ১৯৭৫)
১৯১৬ - বিছমিল্লাহ খান, ভাৰতীয় সংগীতজ্ঞ।
১৯২৫ - ফ্ৰেংক কামেনি, আমেৰিকান গে অধিকাৰ কৰ্মী।
১৯৫০ - আনন্দৰাম বৰুৱা, প্ৰথম অসমীয়া স্নাতক তথা আই. চি. এছ. বিষয়া।
১৯৫৪ - অনিতা ৰত্নম, ভাৰতীয় নৃত্যশিল্পী।
১৯৫৫ - চৈয়দ মহম্মদ ছাদুল্লা, অসমৰ প্ৰাক্তন মুখ্যমন্ত্ৰী। (মৃত্যু: ৮ জানুৱাৰী ১৯৫৫)

মৃত্যু

১৯৪০ - অমৰ সিং, ভাৰতীয় টে'ষ্ট ক্ৰিকেটাৰ।
১৯৭৯ - জানকী দেৱী বাজাজ, ভাৰতীয় স্বাধীনতা সংগ্ৰামী।
১৯৯১ - ৰাজীৱ গান্ধী, ভাৰতৰ ষষ্ঠ গৰাকী প্ৰধানমন্ত্ৰী।
২০১৫ - প্ৰসেন বৰা, অসমৰ প্ৰসিদ্ধ ঢুলীয়া।
২০২১ - সুন্দৰলাল বহুগুণা, ভাৰতীয় পৰিৱেশবিদ তথা চিপকো আন্দোলনৰ অন্যতম প্ৰৱৰ্তক।
২০২৪ - তিলমিজুৰ ৰহমান অসমীয়া চলচ্চিত্ৰ প্ৰযোজক, অভিনেতা। অসমীয়া চলচ্চিত্ৰ ৰঙা পুলিচ, ললিতা, চামেলী মেমচাবত অভিনয়। জন্ম ১৯২৯ চনৰ ৫ এপ্ৰিল যোৰহাটত ।

দিৱস

আন্তৰ্জাতিক চাহ দিৱস
সংলাপ আৰু বিকাশৰ বিশ্ব সাংস্কৃতিক দিৱস

অন্যান্য

শ্ৰেণী:মে'
শ্ৰেণী:ইংৰাজী বৰ্ষপঞ্জীৰ দিন
নাগমা মালিক

নাগমা মালিক (; জন্ম: ২২ এপ্ৰিল ১৯৬৭ )) ভাৰতীয় বিদেশ সেৱাৰ এগৰাকী ভাৰতীয় চৰকাৰী কৰ্মচাৰী। বৰ্তমান ভাৰত চৰকাৰৰ সম্পাদিকা/প্ৰথম শ্ৰেণীৰ পদবীত কাৰ্য্য নিৰ্বাহ কৰি আছে। বৰ্তমান ২০২১ চনৰ পৰা তেওঁ পোলেণ্ড ৰিপাব্লিক আৰু লিথুৱেনিয়া ৰিপাব্লিকত ভাৰতৰ ৰাষ্ট্ৰদূত হৈ আছে। ২০১৫ চনৰ ২৯ জুনত তেওঁক ব্ৰুনাই দাৰুছালামৰ ভাৰতৰ উচ্চায়ুক্ত হিচাপে নিযুক্তি দিয়া হৈছিল। এই পোষ্টিঙৰ পূৰ্বে তেওঁ ২০১২ চনৰ অক্টোবৰৰ পৰা ২০১৫ চনৰ নৱেম্বৰলৈকে টিউনিছিয়াত ভাৰতৰ ৰাষ্ট্ৰদূত হিচাপে কাৰ্যনিৰ্বাহ কৰিছিল।

প্ৰাৰম্ভিক জীৱন

নাগমা নতুন দিল্লীত কাছাৰাগোডৰ কেৰালীত পিতৃ-মাতৃৰ ঘৰত জন্মগ্ৰহণ কৰে। তেখেতে ছেইণ্ট ষ্টিফেনছ কলেজ আৰু দিল্লী স্কুল অৱ ইকনমিক্সত শিক্ষা গ্ৰহণ কৰিছিল। ইংৰাজী সাহিত্যত স্নাতক ডিগ্ৰী আৰু সমাজবিজ্ঞানত স্নাতকোত্তৰ ডিগ্ৰী লাভ কৰিছিল।

কৰ্ম জীৱন

১৯৯১ চনত কেৰিয়াৰ কূটনীতিবিদ হিচাপে ভাৰতীয় বিদেশ সেৱাত যোগদান কৰে। নাগমা ভাৰতীয় বিদেশ সেৱাৰ প্ৰথমগৰাকী মুছলমান মহিলা। তেওঁৰ প্ৰথম পোষ্টিং আছিল পেৰিছত য’ত তেওঁ ইউনেস্ক’ৰ ভাৰতীয় মিছনত সেৱা আগবঢ়াইছিল। ইয়াৰ পিছত নতুন দিল্লীত পশ্চিম ইউৰোপৰ ডেস্ককে ধৰি বৈদেশিক পৰিক্ৰমা মন্ত্ৰালয়ৰ বিভিন্ন পদবীত কাৰ্যনিৰ্বাহ কৰিছিল। সেই সময়ত ভাৰতৰ প্ৰধানমন্ত্ৰী আই.কে. গুজৰাল আছিল। ইয়াৰ পিছত তেওঁ প্ৰথম মহিলা উপ-মুখ্য প্ৰট’কল (আনুষ্ঠান) হিচাপে কাৰ্যনিৰ্বাহ কৰে।

ইয়াৰ পিছত কাঠমাণ্ডুত থকা ভাৰতৰ দূতাবাসত বাণিজ্যিক শাখাৰ মুৰব্বী হিচাপে কাৰ্যনিৰ্বাহ কৰিছিল য’ত তেওঁ ভাৰত-নেপাল বাণিজ্য চুক্তিৰ পুনৰীক্ষণৰ নেতৃত্ব দিয়া আলোচনাৰ সৈতে জড়িত আছিল। ইয়াৰ পিছত তেওঁ কলম্বোত ভাৰতীয় উচ্চায়ুক্তৰ প্ৰেছ এণ্ড কালচাৰ উইঙৰ মুৰব্বী নিযুক্তি পায়, কলম্বোত তেওঁ ভাৰতীয় সাংস্কৃতিক কেন্দ্ৰৰ সঞ্চালিকাও হিচাপেও আছিল। দিল্লীলৈ উভতি অহাৰ পাছত তেওঁ বহিঃৰাজ্য মন্ত্ৰালয়ৰ উপ-মুখপাত্ৰ আছিল। তেতিয়া তেওঁ ইউৰেছিয়া বিভাগৰ সঞ্চালিকা আৰু পিছলৈ যুটীয়া সম্পাদিকা আছিল আৰু তাৰ পিছত তেওঁ বেংককলৈ মিছনৰ উপ-মুখ্য হিচাপে গুচি যায়।

২০১২ চনত টিউনিছিয়াত ৰাষ্ট্ৰদূত নিযুক্তি লাভ কৰে।

ব্যক্তিগত জীৱন

নাগমা নতুন দিল্লীৰ নিবাসী অধিবক্তা ফৰিদ ইনাম মালিকৰ সৈতে বিবাহ হৈছিল। তেওঁলোকৰ এজন পুত্ৰ আৰু এগৰাকী কন্যা সন্তানৰ আছে। নাগমা ইংৰাজী, হিন্দী, মালয়ালম আৰু ফৰাচী ভাষাত নিপুণ । তেওঁৰ ভাৰতীয় শাস্ত্ৰীয় নৃত্য, ইংৰাজী সাহিত্য, ফিটনেছ আৰু পুষ্টিৰ প্ৰতি তেওঁৰ যথেষ্ট আগ্ৰহ থকা বুলি জনা যায়।

লগতে চাওক

চৈয়দ আকবৰুদ্দিন

তথ্য সূত্ৰ
বৰফ

]] (বৰফৰ স্ফটিক) - আবিষ্কাৰ কৰিছিল উইলচন বেণ্টলি, ১৯০২ চনত

বৰফ হৈছে পানীৰ কঠিন ৰূপ। প্ৰমাণ চাপত ০ ডিগ্ৰি ছেলছিয়াছ তাপমাত্ৰাৰ তলত পানী বৰফলৈ ৰূপান্তৰিত হয়। বৰফৰ আপেক্ষিক গুৰুত্ব পানীতকৈ কম বাবে বৰফ পানীত উপঙে।

তথ্য সংগ্ৰহ

শ্ৰেণী:পদাৰ্থ
শ্ৰেণী:পানী
কাঠামোবদ্ধ প্ৰভাৱ

কাঠামোবদ্ধ প্ৰভাৱ হৈছে একধৰণৰ বোধগত পক্ষপাতিতা য'ত মানুহে বিকল্প এটা নিৰ্বাচনৰ সময়ত সেইটো যোগাত্মক সংকেতৰ দ্বাৰা উপস্থাপিত নে বিয়োগাত্মক সংকেতৰ দ্বাৰা উপস্থাপিত-তাৰ ওপৰত গুৰুত্ব দিয়ে। উদাহৰণস্বৰূপে-পৰাজয় অথবা প্ৰাপ্তিৰ বিষয়টো।

যোগাত্মক কাঠামো এটা উপস্থাপন কৰিলে মানুহে তাৰ লগত জড়িত হৈ থকা ৰিস্কক আওকান কৰে। আনহাতে বিয়োগাত্মক বা ঋণাত্মক কাঠামোৰ জৰিয়তে উপস্থাপন কৰিলে ৰিস্কৰ কথাটো বিবেচনালৈ আনে। লাভ আৰু লোকচানক ফলাফলকেন্দ্ৰিক দিশৰ পৰা ব্যাখ্যা কৰা হয়। (যেনে-মানুহবোৰ বাচিল বা নাবাচিল, ৰোগৰ চিকিৎসা হ'ল বা নহ'ল ইত্যাদি)

গৱেষণা

১৯৮১ চনৰ জীৱন আৰু মৃত্যু সম্পৰ্কীয় এটা কাল্পনিক পৰিস্থিতিত ভাগ লোৱা অংশগ্ৰহণকাৰীক ভিন্ন শৈলীৰে লিখা বাক্যই কিদৰে প্ৰভাৱিত কৰিছিল সেইয়া এম'ছ ভাৰস্কি আৰু ডেনিয়েল কাহনেমেন-এ লগ হৈ অন্বেষণ কৰিছিল।
"গণতন্ত্ৰৰ ৰাজহুৱা নিন্দা" কৰিবলৈ অনুমতি দিয়া কথাটোত ৬২% মানুহেই বিৰোধ কৰিলে। কিন্তু যেতিয়া "গণতন্ত্ৰৰ ৰাজহুৱা নিন্দা কৰাত নিষেধাজ্ঞা" দিয়াৰ কথা কোৱা হ'ল, তেতিয়া মাত্ৰ ৪৬% নাগৰিকেহে তাক সমৰ্থন কৰিলে।
যেতিয়া অৰ্থনৈতিক আঁচনি এখনত নিবনুৱাৰ হাৰতকৈ নিয়োগৰ হাৰত গুৰুত্ব প্ৰদান কৰা হয়, তেতিয়া তাক অধিকসংখ্যক মানুহে সমৰ্থন কৰে।

তথ্যসূত্ৰ

শ্ৰেণী:মনোবিজ্ঞান
শ্ৰেণী:বোধগত পক্ষপাতিতা
ৰাণ্টাছ

ৰান্টাছ ([rāːτas] হৈছে কাশ্মীৰী লোককথাৰ এক কাল্পনিক চৰিত্ৰ-দীঘল চুলি,জোঙা দাঁত, দীঘল নখ আৰু উলোটা ভৰিৰ এটা মাইকী ভূত যি বৰফৰ ৰাতি ৰাস্তাত ঘুৰি ফুৰে। শীতকালত ঘৰত শিশুসকলক বাহিৰলৈ নাযাবলৈ ভয় খোৱাবলৈ ৰাণ্টাছৰ ভয় খোৱাই।

আৰু চাওক

ব্ৰামৰাচোখ

তথ্যসূত্ৰ

শ্ৰেণী:সাধুকথা
শ্ৰেণী:সাধুকথাৰ চৰিত্ৰ
শ্ৰেণী:সাধু
শ্ৰেণী:কাল্পনিক চৰিত্ৰ
শ্ৰেণী:মাইকী ভূত
গোৰা (উপন্যাস)

গোৰা ৰবীন্দ্ৰনাথ ঠাকুৰৰ এখন উপন্যাস। এইখন ১৮৮০ দশকত ব্ৰিটিছ ৰাজত্বকালৰ সময়ত কলকাতাৰ পটভূমিত ৰচনা কৰা উপন্যাস। লিখাৰ ক্ৰম অনুযায়ী এইখন পঞ্চম আৰু তেৰখন উপন্যাসৰ ভিতৰত ই দীঘলীয়া উপন্যাস। এইখন ৰাজনীতি আৰু ধৰ্ম বিষয়ক দাৰ্শনিক বিতৰ্কৰে সমৃদ্ধ উপন্যাস। উপন্যাসখনত মুক্তি, সৰ্বজনীনতাবাদ, ভ্ৰাতৃত্ববোধ, লিংগ, নাৰীবাদ, বৰ্ণ, শ্ৰেণী, পৰম্পৰা বনাম আধুনিকতা, নগৰীয়া অভিজাত শ্ৰেণী বনাম গ্ৰাম্য কৃষক, ঔপনিৱেশিক শাসন, জাতীয়তাবাদ আৰু ব্ৰাহ্ম সমাজৰ বিষয়ে আলোচনা কৰা হৈছে। উপন্যাসখনৰ মূল চৰিত্ৰ হিচাপে চকুত পৰে‍ গোৰা।

বিষয়

গোৰা উপন্যাসখন গোৰা আৰু সুচৰিতা, বিনয় আৰু ললিতা নামৰ দুহাল প্ৰেমিকৰ দুটা সমান্তৰাল প্ৰেম কাহিনীৰে গঠিত। ইয়াত ১৯ শতিকাৰ শেষৰ ফালে ভাৰতত প্ৰচলিত সামাজিক আৰু ৰাজনৈতিক সমস্যাৰ পটভূমিত তেওঁলোকৰ আৱেগিক বিৱৰ্তন দেখুওৱা হৈছে।

অন্যান্য বিনোদনত গ্ৰহণ

উপন্যাসখনৰ আধাৰত পৰিচালক নৰেশ মিত্ৰই ১৯৩৮ চনত একে নামৰ এখন বাংলা বোলছবি নিৰ্মাণ কৰে। পৰিচালক শুক্ল মিত্ৰই ২০১৫ চনত একে নামৰ আন এখন ছবি নিৰ্মাণ কৰিছিল। ২০১২ চনত হিন্দী চেনেল দূৰদৰ্শনে গাৰ্গী সেনৰ প্ৰযোজনা আৰু সোমনাথ সেনৰ পৰিচালনাৰে ২৬ খণ্ডৰ টেলিভিছন ধাৰাবাহিক প্ৰচাৰ কৰে।

তথ্য সংগ্ৰহ

শ্ৰেণী:উপন্যাস
শ্ৰেণী:বঙালী উপন্যাস
১২ ছেপ্টেম্বৰ

ঘটনাৱলী

১৩৯৮ - তুৰ্কী অভিযানকাৰী টাইমূৰৰ ভাৰত আক্ৰমণ আৰু দিল্লী দখল কৰি সমগ্ৰ উত্তৰ ভাৰততে লুণ্ঠন চলায়।
১৬২৪ - ইংলেণ্ডৰ টেমছ্ (থেমছ্) নদীত প্ৰথমবাৰৰ বাবে ক'ৰনেলিয়াছ ভন ড্ৰেবেলে (Cornelius Van Drebbel) ৰাজহুৱাকৈ ইংলেণ্ডৰ ৰজা জেমছ প্ৰথমৰ বাবে ছাবমেৰিনৰ পৰীক্ষণ কৰিছিল।
১৭৮৬ - লৰ্ড কৰ্নৱালিছ ভাৰতৰ গৱৰ্নৰ জেনেৰেল হয়।
১৯৬৬ - ভাৰতৰ মিহিৰ সেনে ৪০ মাইল দূৰত্বৰ দাৰদানেল (Dardanelles - গেলিপ'লি, ইউৰোপৰ পৰা ছেডুলবাহিৰ, এছিয়া মাইনৰ) ১৩ ঘণ্টা ৫৫ মিনিটত সাঁতুৰি পাৰ হৈ বিশ্বৰ প্ৰথম ব্যক্তি হৈ পৰে।
১৯৫৯ - ৰাছিয়ই লুনা-২ উৎক্ষেপণ কৰে চন্দ্ৰলৈ। প্ৰথমবাৰৰ বাবে চন্দ্ৰ পৃষ্ঠত অৱতৰণ কৰা আৰু মহাকাশৰ যিকোনো বস্তুৰ সংস্পৰ্শত অহা মহাকাশযান।
১৯৭০ - চন্দ্ৰ অভিমুখে ৰাছিয়াৰ অনুসন্ধানী যান লুনা-১৬ৰ উৎক্ষেপণ কৰে। চন্দ্ৰত অৱতৰণ কৰি প্ৰথমবাৰৰ বাবে তাৰপৰা চন্দ্ৰশিলা সংগ্ৰহ কৰি পৃথিৱীলৈ কঢ়িয়াওৱা মহাকাশযান।
১৯৮৩ - ব্ৰজনাথ শৰ্মাক তেজপুৰৰ 'অনামিকা যুৱ শিল্পী সমাজ'ৰ দ্বাৰা আনুষ্ঠানিক 'অভিনয়াচাৰ্য' অভিধা প্ৰদান কৰা হয়।
২০০১ - ৱৰ্ল্ড ট্ৰেড চেণ্টাৰ আৰু পেণ্টাগনত কৰা আক্ৰমণকাৰীৰ বিৰুদ্ধে আমেৰিকাই যুদ্ধ ঘোষণা কৰে।

জন্ম

১৪৯৪ - ফ্ৰান্সিছ প্ৰথম, ফ্ৰান্সৰ ৰজা।
১৮৯৪ - বিভূতিভূষণ বন্দ্যোপাধ্যায়, প্ৰসিদ্ধ বঙালী সাহিত্যিক, তেওঁৰ প্ৰসিদ্ধ উপন্যাস হ’ল ‘পথেৰ পাঁচালি’।
১৮৯৭ - ইৰেন জোলিঅ কুৰী, ফৰাচী বিজ্ঞানী, ১৯৩৫ চনত তেওঁ ৰসায়ন বিজ্ঞানৰ নোবেল বঁটা লাভ কৰিছিল।
১৯১২ - ফিৰোজ গান্ধী, সাংসদ তথা বিশষ্ট অৰ্থনীতিবিদ। তেওঁ ইন্দিৰা গান্ধীৰ স্বামী আৰু ৰাজীৱ গান্ধীৰ পিতৃ আছিল।
১৯১৩ - জেছি অ'ৱেন্স, ট্ৰেক এণ্ড ফিল্ড ইতিহাসৰ অন্যতম মহান এথ্‌লিট।
১৯১৪ - দীননাথ শৰ্মা, আৱাহন যুগৰ অসমীয়া গল্পকাৰ।
১৯৩৫ - হাৰ্ভি জে. অল্টাৰ, আমেৰিকান চিকিৎসা গৱেষক, ভাইৰাছবিদ আৰু চিকিৎসক।
১৯৪৫ - ৰিচাৰ্ড থেলাৰ, আমেৰিকান অৰ্থনীতিবিদ।
১৯৫৮ - ৱিলফ্ৰেড বেনিটেজ, আমেৰিকাৰ বক্সিং খেলুৱৈ। বিশ্বৰ সৰ্বকনিষ্ঠ বিশ্ব চেম্পিয়ন খেলুৱৈ।
১৯৭৩ - প'ল ৱাকাৰ, হলীউডৰ অভিনেতা, ফাষ্ট এণ্ড ফিউৰিয়াছ কথাছবিৰ বাবে বিখ্য়াত।
১৯৮১ - জেনিফাৰ হাডছন, হলীউডৰ গায়িকা আৰু অভিনেত্ৰী।
১৯৮৮ - প্ৰাচী দেশাই, বলীউডৰ অভিনেত্ৰী।
১৯৯৪ - কিম নাম জুন (Kim Nam-joon) বা আৰ এম (RM or Rap Monster), দক্ষিণ কোৰিয়াৰ জনপ্ৰিয় ৰেপ গায়ক।

মৃত্য়ু

১৮৬৯ - পিটাৰ মাৰ্ক ৰ'জেট (Peter Mark Roget), ইংৰাজ অভিধানবিদ আৰু উদ্ভাৱক।
১৯১৮ - মেক্সিমি বাচাৰ (Maxime Bôcher), আমেৰিকান গণিতজ্ঞ, এলজেব্ৰা, গণিতৰ সূত্ৰ আৰু শৃংখলাৰ ওপৰত ১০০ খন গৱেষণা পত্ৰ প্ৰকাশ কৰা বাবে বিখ্য়াত। (জঃ ২৮ আগষ্ট, ১৮৬৭)
১৯৯২ - এণ্ঠনী পাৰ্কিনছ, হলীউডৰ অভিনেতা।
২০০৩ - জনী কেছ, আমেৰিকান সংগীতজ্ঞ।
২০০৯ - নৰমান বৰলাগ (Norman Borlaug), আমেৰিকাৰ বিশ্ব বিখ্য়াত কৃষি বিজ্ঞানী, সেইজ বিপ্লৱৰ পিতৃ পুৰুষ, ন'বেল বিজয়ী।
২০১০ - স্বৰ্ণলতা, ভাৰতীয় নেপথ্য কণ্ঠশিল্পী।
২০১৩ - ৰেই ডলবী (Ray Dolby), ডলবী শব্দ ব্য়ৱস্থাৰ উদ্ভাৱক আৰু ডলবী গৱেষণাগাৰৰ প্ৰতিষ্ঠাপক।

দিৱস

ৰাষ্ট্ৰ সংঘৰ দক্ষিণ-দক্ষিণ সহযোগিতা দিৱস। (United Nations Day for South-South Cooperation)
ৰাষ্ট্ৰীয় দিৱস (কেপ ভাৰ্দে)।
প্ৰেৰণা দিৱস (আমেৰিকা যুক্তৰাষ্ট্ৰ)।

বাহ্যিক সংযোগ

বিবিচি: এই দিনটোত ঘটা কেইটামান উল্লেখযোগ্য ঘটনা

শ্ৰেণী:ছেপ্টেম্বৰ
শ্ৰেণী:ইংৰাজী বৰ্ষপঞ্জীৰ দিন

তথ্য়সূত্ৰ
এন স্মিথ ফ্ৰেংকলিন

এন স্মিথ ফ্ৰেংকলিন (২ অক্টোবৰ, ১৬৯৬ – ১৬ এপ্ৰিল, ১৭৬৩) আমেৰিকাৰ ঔপনিৱেশিক কাকত মুদ্ৰক আৰু প্ৰকাশক আছিল। তেওঁৰ স্বামী জেমছ ফ্ৰেংকলিনৰপৰা তেওঁ এই ব্যৱসায় উত্তৰাধিকাৰী সূত্ৰে লাভ কৰিছিল, যি বেঞ্জামিন ফ্ৰেংকলিনৰ ভাতৃ আছিল। নিউপ'ৰ্ট মাৰ্কিউৰী প্ৰকাশ কৰিছিল, পঞ্জিকা শৃংখলা ছপা কৰিছিল আৰু ৰোড আইলেণ্ডৰ কাগজৰ মুদ্ৰা ছপা কৰিছিল। তেওঁ দেশৰ প্ৰথম মহিলা বাতৰি কাকত সম্পাদিকা, পঞ্জিকা লিখা প্ৰথম মহিলা আৰু ৰোড আইলেণ্ড বিশ্ববিদ্যালয়ৰ সাংবাদিকতা হল অৱ ফেমত অন্তৰ্ভুক্ত হোৱা প্ৰথম মহিলা।

ব্যক্তিগত জীৱন

এন স্মিথ ফ্ৰেংকলিনৰ বিবাহ হৈছিল জেমছ ফ্ৰেংকলিন নামৰ এজন মুদ্ৰক আৰু ছপাশাল প্ৰতিষ্ঠাপক পিতৃ বেঞ্জামিন ফ্ৰেংকলিনৰ ভাতৃ।
তেওঁলোকৰ কন্যা মেৰী আৰু এলিজাবেথকে ধৰি পাঁচটা সন্তান আৰু পুত্ৰ জেমছ জুনিয়ৰ (c.1730–1762) আছিল। জেমছ জুনিয়ৰে তেওঁৰ খুলশালীয়েক উইলিয়াম, বেঞ্জামিনৰ পুত্ৰৰ সৈতে ফিলাডেলফিয়া একাডেমীত পঢ়িছিল, তাৰ পিছত জেমছ জুনিয়ৰে তেওঁৰ ককাক বেঞ্জামিনৰ ওচৰত ছপা ব্যৱসায়ৰ এপ্ৰেণ্টিছ হৈছিল। দীৰ্ঘদিনীয়া অসুস্থতাৰ পিছত ১৭৩৫ চনত নিউপ'ৰ্টত জেমছৰ মৃত্যু হয় আৰু এন ৩৯বছৰীয়া এগৰাকী বিধৱা হৈ পৰে আৰু তিনিটা সৰু সন্তানক পোহপাল দিবলগীয়া হয়, ইয়াৰ আগতে এটা সন্তানৰ মৃত্যু হয়।

কেৰিয়াৰ

১৭৩৬ চনত এন পৰিয়াল পোহপাল দিবলৈ ছপাশালৰ কাম বিচাৰি ৰোড আইলেণ্ডৰ সাধাৰণ পৰিষদত আবেদন জনায়। তেওঁ এই চুক্তি লাভ কৰে, কলনীটোৰ সাধাৰণ পৰিষদৰ চৰকাৰী ছপাশাল হিচাপে পৰিগণিত হয়, এই ছাপৰ অধীনত তেওঁলোকে ৰোড আইলেণ্ডৰ সূচীৰ এটা ফলিঅ' ছপা কৰিছিল।

১৭৬৩ চনত এন স্মিথ ফ্ৰেংকলিনৰ মৃত্যু হয়।

তথ্যসূত্ৰ

শ্ৰেণী:প্ৰকাশক
ৰূপনাথ ব্ৰহ্ম

ৰূপনাথ ব্ৰহ্ম (, ; ১৯০২-১৯৬৮) আছিল এগৰাকী ভাৰতীয় কবি, ৰাজনীতিবিদ তথা ধৰ্মীয় পণ্ডিত। অসমৰ কোকৰাঝাৰ জিলাত জন্মগ্ৰহণ কৰা ব্ৰহ্মই স্বাধীনতাৰ পূৰ্বৰ তথা স্বাধীনতাৰ পাছৰ অসমৰ ৰাজনীতিত সক্ৰিয়ভাবে জড়িত আছিল।

ৰাজনীতিত অংশগ্ৰহণ

ধুবুৰীত ওকালতি কৰি থকা সময়তে তেওঁ ধুবুৰী লোকেল ব'ৰ্ডৰ সদস্য হয়। ধুবুৰীৰ লোঞ্চেল ব'ৰ্ডৰ সদস্য হৈ থকা সময়তে জনজাতি লোকসকলৰ মাজত ৰাজনীতিত সচেতনতা আনিবলৈ ৰাজনৈতিক মঞ্চ গঠনৰ চিন্তা কৰে। এই উদ্দেশ্যৰে সেই সময়ত ভীমবৰ দেউৰীৰ লগে লগে আৰু অন্যান্য পিছপৰা জনগোষ্ঠীক লৈ ১৯৩৩ চনত ট্ৰাইবেল লীগ গঠন কৰে। তেওঁলোকৰ নেতৃত্বত ১৯৩৬ চনত এটি শক্তিশালী ৰাজনৈতিক সংগঠন হিচাপে প্ৰতিষ্ঠা লাভ কৰে। এই সময়তে তেওঁ বড়ো সমাজৰ অগ্ৰণী ব্যক্তি কালীচৰণ ব্ৰহ্মৰ সংস্পৰ্শলৈ আহে।

১৯৩৭ চনৰ নিৰ্বাচনত বিনা প্ৰতিদ্বন্দ্বিতাৰে অসম বিধানসভালৈ নিৰ্বাচিত হৈ ১৯৩৮ চনত চৈয়দ মহম্মদ ছাদুল্লা নেতৃত্বাধীন অসম কংগ্ৰেছ মন্ত্ৰী সভাৰ কেবিনেট মন্ত্ৰী হয়। পিছত ছাদুল্লা মন্ত্ৰী সভাৰপৰা ওলাই আহি গোপীনাথ বৰদলৈৰ কংগ্ৰেছ মন্ত্ৰীসভা গঠনত অৰিহণা যোগোৱাৰ লগতে মন্ত্ৰীসভাত যোগদান কৰে। তেনেকৈ ১৯৩৭ চনৰ পৰা ১৯৬৭ চনলৈ কেইবাবাৰো অসম বিধানসভাৰ নিৰ্বাচিত সদস্য হৈ বন, পঞ্জীয়ন, আইন, চিকিৎসা, জনস্বাস্থ্য, বাণিজ্য আদি বিভাগৰ মন্ত্ৰী হিচাপে কাৰ্যনিৰ্বাহ কৰে। ১৯৬৮ চনত তেওঁ লোকসভালৈ নিৰ্বাচিত হৈছিল। অসম সাহিত্য সভাৰ ধুবুৰী অধিবেশন (ডিচেম্বৰ, ১৯৫৬ চন)-ৰ বুৰঞ্জী শাখাৰ সভাপতি আছিল। ইয়াৰ বাহিৰেও ধুবুৰী মহকুমাৰ উত্তৰ অঞ্চলৰ প্ৰাইমাৰি, মজলীয়া আৰু হাইস্কুলত অসমীয়া ভাষা প্ৰচলনৰ বাবে শৰৎচন্দ্ৰ গোস্বামীৰ সৈতে কঠোৰ পৰিশ্ৰম কৰিছিল।

বড়ো ভাষা সাহিত্যলৈ তেওঁৰ অৱদান

বড়ো ভাষা-সাহিত্যৰ বিকাশত ৰূপনাথ ব্ৰহ্মৰ অৱদান অনেক। ছাত্ৰ অৱস্থাতে অবিভক্ত গোৱালপাৰা জিলাৰ শিক্ষিত ছাত্ৰসকলৰ লগ লাগি 'বড়ো ছাত্ৰ সন্মিলিলী' এটি অনুষ্ঠানৰ জন্ম দিয়ে। পিছত ই 'আসাম বড়ো ছাত্ৰ সন্মিলনী' হিচাপে পৰিচিত হয়। এই অনুষ্ঠানৰ সম্পাদক আছিল ৰূপনাথ ব্ৰহ্ম। এই সন্মিলনীৰ প্ৰচেষ্টাত সতীশ চন্দ্ৰ বসুমতাৰীৰ সম্পাদনাত সংগঠনৰ মুখপাত্ৰ 'বিবাৰ' ১৯২৪ চনত প্ৰকাশিত হষ। বড়ো ভাষা-সাঁহিত্যৰ বিকাশত এই আলোচনী মাইলৰ খুঁটি স্বৰূপ আছিল। ৰূপনাথ ব্ৰহ্মই এই আলোচনীতে তেওঁৰ কবিতা-গীত-প্ৰবন্ধ আদি প্ৰকাশ কৰিছিল। ১৯২৩ চনত ৰূপনাথ ব্ৰহ্মই মদাৰাম ব্ৰহ্মৰ সৈতে লগ লাগি 'খন্দাই-মেথাই' নামৰ গীত-কবিতাৰ পুথি এখন সম্পাদনা কৰি উলিয়ায়। বড়ো ভাষা-সাহিত্যৰ বিকাশৰ উদ্দেশ্যে গঠিত 'বড়ো লিটাৰেৰী ক্লাব'ৰ উদ্যোগত ১৯৫২ চনত বাসুগাঁৱত অনুষ্ঠিত বড়ো জাতীয় অভিবৰ্তনৰ মুকলি অধিবেশন উদ্বোধন কৰিছিল ৰূপনাথ ব্ৰহ্মই। এই অধিবেশনতে ১৯৫২ চনৰ ১৬ নৱেম্বৰত বড়ো সাহিত্য সভাৰ জন্ম হয়। ৰূপনাথ ব্ৰহ্মৰ কবিতাবোৰৰ ভিতৰত কেইটিমান হৈছে: 'ইশ্বৌৰনি নাম গৌদৈ' (ইশ্বৰৰ নাম মিঠা), 'মৌনহাছোযৈ' (অস্পৰ্শীয়), 'ঠৈনাযখৌ মানৌ হৰৌ' (মৰণক কিয় দিয়ে), 'আংনি দাবুং আফা' (মোৰ বুলি নকবা পিতাই), 'বিবাৰ' (ফুল), আহ্বান (বঙালী ভাষাত লিখা), মিলন সঙ্গীত (অসমীয়া ভাষাত) আদি। অন্যান্য ৰচনাৰ ভিতৰত 'বড়ো জাতিৰ পৰিচয়'; ভ্ৰমণ-বৃত্তান্তৰে সৈতে', Bodo Kancharis and their Culture আদি উল্লেখযোগ্য।

তথ্য সংগ্ৰহ

শ্ৰেণী:অসমৰ ব্যক্তি
শ্ৰেণী:মৃত ব্যক্তি
শ্ৰেণী:অসমৰ ৰাজনীতিক
শ্ৰেণী:বড়ো জনগোষ্ঠীৰ ব্যক্তি
অনাইদা

অনাইদা পৰৱানে (জন্ম: ১৯৮০) এগৰাকী ভাৰতীয় গায়িকা আৰু চেফ। ১৯৯৫ চনত ভাৰতত একক গীত মুকলি কৰা প্ৰথমগৰাকী গায়িকা। বৰ্তমান তেওঁ ছ'ডা বটল ওপেনাৰৱালা কেফে শৃংখলৰ চেফ আৰু তেওঁ চীনা হিলাৰ (healer) হিচাপে কাম কৰে।

ভাৰতীয়-গ্ৰীক-ইৰাণী ঐতিহ্যৰ পাৰ্চী জোৰাষ্ট্ৰিয়ান ধৰ্মৱলম্বী অনাইদা ১৯৯০ দশকৰ ভাৰতৰ প্ৰথম পপ গায়িকাসকলৰ ভিতৰত অন্যতম। তেতিয়াৰ পৰাই তেওঁ হিন্দী, ইংৰাজী, তামিল, মালয়ালম, পাঞ্জাবী, গ্ৰীক আৰু আৰবী ভাষাত ১০টা এলবাম আৰু বহুতো একক গীত মুকলি কৰিছে।

হিন্দী চলচ্চিত্ৰত অভিনয় কৰাৰ লগতে অসংখ্য টেলিভিছন শ্ব’ত অতিথি হিচাপে অংশ লৈছে। ১৯৯৫ চনত “তুম কৰো ৱাদা” নামৰ ছবিখনত তেওঁ কাম কৰিছিল।

তথ্য সংগ্ৰহ

শ্ৰেণী:হিন্দী চলচ্চিত্ৰৰ নেপথ্য কণ্ঠশিল্পী
শ্বেখ মুজিবুৰ ৰহমান

শ্বেখ মুজিবুৰ ৰহমান (, ১৭ মাৰ্চ ১৯২০ – ১৫ আগষ্ট ১৯৭৫), জনপ্ৰিয়ভাবে শ্বেখ মুজিব বা বংগবন্ধু বাংলাদেশৰ প্ৰথম ৰাষ্ট্ৰপতি আৰু দক্ষিণ এছিয়াৰ অন্যতম প্ৰভাৱশালী ৰাজনৈতিক ব্যক্তিত্ব। ভাৰত বিভাজন আন্দোলনত তেওঁ সক্ৰিয়ভাৱে অংশগ্ৰহণ কৰিছিল আৰু পিছলৈ পূব পাকিস্তানক স্বাধীন দেশ হিচাপে প্ৰতিষ্ঠা কৰাৰ সংগ্ৰামত কেন্দ্ৰীয় নেতৃত্ব প্ৰদান কৰিছিল। প্ৰথম অৱস্থাত তেওঁ আৱামী লীগৰ সভাপতি তাৰপিছত বাংলাদেশৰ প্ৰধানমন্ত্ৰী আৰু পিছলৈ বাংলাদেশৰ ৰাষ্ট্ৰপতি হিচাপে কাৰ্যনিৰ্বাহ কৰিছিল। ১৯৭১ চনত পূব পাকিস্তানৰ ৰাজনৈতিক স্বায়ত্তশাসনৰ অভিযান আৰু তাৰ পিছত বাংলাদেশৰ স্বাধীনতা আন্দোলন আৰু বাংলাদেশৰ মুক্তিযুদ্ধৰ আঁৰৰ কেন্দ্ৰীয় ব্যক্তি হিচাপে তেওঁৰ কৃতিত্বক স্বীকৃতি দি শ্বেখ মুজিবুৰ ৰহমানক বাংলাদেশৰ "জাতিৰ জনক" বা "জাতিৰ পিতৃ" বুলি জনা যায়। তেওঁক প্ৰাচীন বাংলা সভ্যতাৰ আধুনিক স্থপতি আৰু সৰ্বকালৰ সৰ্বশ্ৰেষ্ঠ বঙালী বুলি গণ্য কৰা হয়। তেওঁক জনপ্ৰিয়ভাৱে "শ্বেখ মুজিব" বা "শ্বেখ চাহিব" আৰু "বংগবন্ধু" উপাধিৰে জনা যায়। তেওঁৰ কন্যা শ্বেখ হাছিনা বৰ্তমান বাংলাদেশৰ প্ৰধানমন্ত্ৰী।

তথ্য উৎস

টীকাকৰণ

উদ্ধৃতি

গ্ৰন্থতালিকা

শ্ৰেণী:বাংলাদেশৰ ব্যক্তি
শ্ৰেণী:ৰাজনীতিবিদ
শ্ৰেণী:বাংলাদেশৰ ৰাষ্ট্ৰপতি
হৰনাজ সান্ধু

হৰনাজ কৌৰ সান্ধু (জন্ম ৩ মাৰ্চ ২০০০) হৈছে এগৰাকী ভাৰতীয় মডেল আৰু সৌন্দৰ্য প্ৰতিযোগিতাৰ খিতাপধাৰী যাক মিছ ইউনিভাৰ্ছ ২০২১ ৰ মুকুট পিন্ধোৱা হৈছিল। সান্ধুক অতিৰিক্তভাৱে ২০১৯ চনত ফেমিনা মিছ ইণ্ডিয়া পঞ্জাব হিচাপে মুকুট পিন্ধোৱা হৈছিল, আৰু ফেমিনা মিছ ইণ্ডিয়া ২০১৯ ত ছেমিফাইনেলিষ্ট হিচাপে স্থান দিয়া হৈছিল।

প্ৰাৰম্ভিক জীৱন আৰু শিক্ষা

সান্ধুৰ জন্ম হৈছিল পঞ্জাবৰ গুৰদাসপুৰ জিলাৰ বাটালা চহৰৰ ওচৰৰ কোহালী গাঁৱত। তেওঁৰ পিতৃ-মাতৃৰ নাম প্ৰীতম্পাল সিং সান্ধু আৰু ৰবিন্দৰ কৌৰ সান্ধু। তেওঁৰ দেউতাক এজন ৰিয়েলটৰ আৰু তেওঁৰ মাক এগৰাকী স্ত্ৰীৰোগ বিশেষজ্ঞ। তেওঁৰ ডাঙৰ ভাতৃৰ নাম আছিল হাৰনুৰ । এটা জাত শিখ পৰিয়ালত সান্ধু ডাঙৰ হৈছিল।

২০০৬ চনত পৰিয়ালটো ইংলেণ্ডলৈ গুচি গৈছিল আৰু দুবছৰ পিছত ভাৰতলৈ উভতি আহি সান্ধু ডাঙৰ-দীঘল হোৱা ঠাই চণ্ডিগড়ত থাকিবলৈ লয়। নিজৰ মাতৃভাষা পঞ্জাৱীৰ উপৰিও সান্ধুৱে হিন্দী আৰু ইংৰাজী ভাষাও সাৱলীলভাৱে কʼব জানিছিল।

তথ্য সংগ্ৰহ

শ্ৰেণী:ভাৰতৰ ব্যক্তি
শ্ৰেণী:ভাৰতীয় অভিনেত্ৰী
২৩ ছেপ্টেম্বৰ

ঘটনাৱলী

১৮০৩ - ইষ্ট ইণ্ডিয়া কোম্পানীয়ে আছায়ে যুদ্ধত (Battle of Assaye) মাৰাঠা সেনাক পৰাস্ত কৰে।
১৮৪৬ - ফৰাচী বিজ্ঞানী, গণিতজ্ঞ জে গেলী আৰু এইচ. ডি. এৰেষ্টৰদ্বাৰা নেপচুন গ্ৰহ আৱিষ্কাৰ হয়।
১৯৪৯ - ছোভিয়েট ৰাছিয়াৰ প্ৰথম পাৰমাণৱিক বোমা বিস্ফোৰণ হৈছিল।
১৯৬৫ - ভাৰত আৰু পাকিস্তানৰ মাজত যুদ্ধবিৰতি হৈ ভাৰত-পাকিস্তান যুদ্ধৰ অৱসান ঘটে।
১৯৯৭ - ভাৰতৰ প্ৰথম ক্ষেপণাস্ত্ৰ পৃথ্বীৰ সফল পৰীক্ষণ হয়।
২০০১ - ভাৰত আৰু পাকিস্তানৰ ওপৰত থকা আমেৰিকাৰ অৰ্থনৈতিক নিষেধাজ্ঞা প্ৰত্যাহাৰ হয়।
২০০৯ - ভাৰতীয় মহাকাশ গৱেষণা সংস্থাই অ'চেনচেট -২ৰ(Oceansat-2) সৈতে ৭টা উপগ্ৰহ মহাকাশত সংস্থাপিত কৰে।
২০১৮ - বিশ্বৰ সৰ্ববৃহতৎ বিনামূলীয়া স্বাস্থ্য সেৱা মোডীকেয়াৰ ভাৰতৰ প্ৰধানমন্ত্ৰী নৰেন্দ্ৰ মোডীয়ে আৰম্ভ কৰে।

জন্ম

৬৩ খ্ৰীষ্টপূৰ্ব - আগষ্টাছ চিজাৰ, প্ৰাচীন ৰোমান সাম্ৰাজ্যৰ প্ৰথম ৰোমান সম্ৰাট (২৭ খ্ৰীষ্টপূৰ্বৰ পৰা ১৪ খ্ৰীষ্টাব্দ)।
১২১৫ - কুবলাই খাঁ, মংগোল সম্ৰাট, ছেঙ্গিজ খাঁৰ বংশধৰ।
১৮৬২ - শ্ৰীনিৱাস শাস্ত্ৰী, প্ৰসিদ্ধ ৰাজনীতিবিদ।
১৯০১ - ইয়াৰোশ্লাভ ছাইফাৰ্ট, চেকোশ্লোবাকিয়াৰ যশস্বী কবি। তেওঁ সাহিত্যৰ নোবেল বঁটা লাভ কৰিছিল। উল্লেখ্য যে তেৱেই চেকোশ্লোভাকিয়াৰ প্ৰথম ব্যক্তি যিজনে ন'বেল লাভ কৰিছিল।
১৯০৮ - ৰামধাৰি সিং দিনকৰ, হিন্দী সাহিত্যৰ প্ৰসিদ্ধ কবি।
১৯৩৫ - প্ৰেম চোপ্ৰা, হিন্দী আৰু পাঞ্জাৱী ছবিৰ জনপ্ৰিয় অভিনেতা।
১৯০৩ - ইউছুফ মেহেৰ আলী - সৰ্ব প্ৰথম 'simon go back' চাইমন গো বেক আৰু 'quit India' বা ভাৰত ত্যাগ কৰক শ্লোগান দিয়া প্ৰথমজন ব্যক্তি তথা ভাৰতীয় স্বাধীনতা সংগ্ৰামী আৰু সমাজতান্ত্ৰিক নেতাৰ জন্ম হৈছিল। (তেওঁ ১৯৪২ চনত বোম্বাইৰ মেয়ৰ নিৰ্বাচিত হৈছিল যেতিয়া তেওঁ য়েৰৱাদা কেন্দ্ৰীয় কাৰাগাৰত বন্দী আছিল। তেওঁ ৰাষ্ট্ৰীয় মিলিছিয়া, বোম্বাই যুৱ লীগ আৰু কংগ্ৰেছ সমাজতান্ত্ৰিক দলৰ প্ৰতিষ্ঠাপক আছিল আৰু কেইবাটাও কৃষক আৰু ট্ৰেড ইউনিয়ন আন্দোলনত ভূমিকা পালন কৰিছিল।)
১৯০৮ - ৰামধাৰী সিং দিনকৰ, হিন্দী সাহিত্যৰ এগৰাকী মুখ্য লেখক, কবি তথা নিবন্ধকাৰ।
১৯১৭ - অসীমা চেটাৰ্জী, ভাৰতীয় জৈৱ ৰসায়ন বিজ্ঞানী।
১৯৪৩ - তনুজা সমৰ্থ, ভাৰতীয় অভিনেত্ৰী।
১৯৬২ - মহালক্ষ্মী মেনন, তামিল আৰু মালয়ালম ছবিত অভিনয় কৰা এগৰাকী ভাৰতীয় অভিনেত্ৰী।
১৯৮৪ - দিগন্ত হাজৰিকা, অসমৰ অভিনেতা তথা মডেল।
১৯৩৮- নীলু চক্ৰৱৰ্তী, অসমৰ অভিনেতা, নাট্যকাৰ।

মৃত্যু

১৮৮২ - ফ্ৰেইড্ৰিক ৱহলাৰ (Friedrich Wöhler), জাৰ্মান ৰসায়ন বিজ্ঞানী।
১৯৩৯ - চিগ্‌মণ্ড ফ্ৰয়েড, অষ্ট্ৰিয়াৰ স্নায়ুচিকিৎসাবিজ্ঞানী তথা মনোবিশ্লেষণৰ প্ৰতিস্থাতা।
১৯৬৯ - সত্যনাৰায়ণ শাস্ত্ৰী, আয়ুৰ্বেদ জগতৰ প্ৰখ্যাত পণ্ডিত।
১৯৭২ - পাবলো নেৰুদা, বিশিষ্ট কবি, তেওঁৰ প্ৰকৃত নাম আছিল নেফটালি ৰিকাৰ্ড' ৰেইচ বাচ'লাট'।
১৯৯৬ - চিল্ক স্মিতা বা বিজয়লক্ষ্মী ৱেডলাপেটলা (Silk Smitha), টলীউডৰ বিখ্য়াত অভিনেত্ৰী।

দিৱস

আন্তঃৰাষ্ট্ৰীয় প্ৰতিক বা চিহ্ন ভাষা দিৱস। (International Day of Sign Languages)
শিক্ষক দিৱস (ব্ৰুণেই)।

বাহ্যিক সংযোগ

বিবিচি: এই দিনটোত ঘটা কেইটামান উল্লেখযোগ্য ঘটনা

শ্ৰেণী:ছেপ্টেম্বৰ
শ্ৰেণী:ইংৰাজী বৰ্ষপঞ্জীৰ দিন

তথ্য সূত্ৰ
স্মিতা টাণ্ডী

স্মিতা টাণ্ডী (; জন্ম প্ৰায় ১৯৯২) ছত্তীশগড় ৰাজ্যৰ এগৰাকী ভাৰতীয় আৰক্ষী কনিষ্টবল। চিকিৎসাৰ বাবে ধন দিব নোৱাৰা লোকসকলক সহায়ৰ বাবে এটা পুঁজি স্থাপন কৰি মানৱীয় প্ৰচেষ্টাৰ স্বীকৃতি স্বৰূপে ২০১৬ চনৰ নাৰী শক্তিপুৰস্কাৰ লাভ কৰে।

কৰ্ম জীৱন

স্মিতা টাণ্ডীয়ে আৰক্ষী কনিষ্টবল হিচাপে কাম কৰে। ২০১৩ চনত আৰক্ষীৰ বাবেও কাম কৰা দেউতাক অসুস্থ হৈ পৰে আৰু চিকিৎসাৰ বাবে পৰিয়ালে ধন দিব নোৱাৰাৰ বাবে তেওঁৰ মৃত্যু হয়। তেওঁৰ স্মৃতিত তাণ্ডীয়ে চিকিৎসা লাভ কৰিব নোৱাৰা লোকসকলৰ বাবে জীৱনদ্বীপ নামৰ এটা পুঁজি স্থাপন কৰে। ২০১৫ চনত এই পুঁজিৰ প্ৰচাৰৰ বাবে ফেচবুক একাউণ্ট খুলিছিল আৰু বিশ মাহৰ পিছত তেওঁৰ প্ৰায় ৭.২ লাখ (৭২০,০০০) অনুগামী আহিল। ইয়াৰ পিচত যেতিয়াি টাণ্ডীয়ে সহায়ৰ বাবে অনুৰোধ পায়, তেতিয়াই তেওঁ ব্যক্তিজনক লগ কৰে আৰু যদি কাহিনীটো সঁচা হয়, তেন্তে তেওঁ তাৰ পিছত ফেচবুকত এই বিষয়ে পোষ্ট কৰে আৰু ধনৰ বাবে আবেদন জনায়। তেওঁৰ উৰ্ধতন বিষয়াসকলে তেওঁৰ সক্ৰিয়তাৰ কথা শুনি টাণ্ডীক ভিলাই মহিলাৰ হেল্পলাইনত ছ’চিয়েল মিডিয়াৰ অভিযোগৰ সৈতে মোকাবিলা কৰা পদলৈ স্থানান্তৰ কৰে ।

তথ্যসূত্ৰ